# Mødereferat – møde 6

**Dato:** 09.09.2015 kl. 19.30 – 21.30

**Sted:** Søren Dalby, Sofienlundparken 28, 8860 Ulstrup

**Deltagere**: Henrik Berg Laustsen(HBL), Morten Hvidtfeldt Christensen(MHC), Søren Dalby(SD), Marianne Rigtrup(MR)
**Afbud:** Morten Dam(MD), Ebbe Kjær Madsen(EKM), Lars H. Storgaard(HLS), Lasse Schurmann(LS)

**Dagsorden**

1. Valg af ordstyrer. SD valgt
2. Godkendelse og underskrift af referat for tidligere møde. Underskrevet af tilstedeværende.
3. Godkendelse af dagsorden. Godkendt.
4. Korte meddelelser siden sidst:
*Formand(SD):* Se pkt.5.
*Næstformand(MR):*Se pkt. 5.
*Kasserer(LS):* Deltog ikke, formodentlig ingen transaktioner(SD).
*Sekretær(SD):*intet.
5. Sager til behandling

*Trækstien(SD,MR)*Ifgl. sidst udsendte status er stolperne nedsavet. Lægter til dækbrædder monteres sept. Dækbrædder forventes snart og påmonteres inden primo november. Der resterer så tilslutning til Engvej. Dette kobles til etablering af asfalteret vej, holdeplads og forventes håndteret i forbindelse med fase to som omfatter sti fra broen over Gudenåen langs efterskolen, underføring ved broen, spang dvs. ”bro” så man kan komme tørskoet over vådområder fra Hagenstrupparken, gruslægning og forlængelse af træksti mod Bamsebo. Indvielse vil først ske i foråret 2016.

*Dannebrogplads(SD).*
Intet nyt. Der har været lidt presseomtale, hvor man refererer til et afholdt partnerskabsmøde. Partnerskabsmødet er pt. berammet til 1. okt. hvor SD ikke kan deltage. Vi afventer og ser endelig dato. Træfældning og rydning af område er planlagt, men da projektplanen ikke er endelig og man formodentlig først kommer i gang til foråret, så skal vi undgå at skulle starte forfra med rydning. SD bringer spørgsmålet op ved det kommende møde. Finansiering er pt ikke helt på plads.

*Julebelysning.(SD, LS)*
Intet nyt. SD tager kontakt til kommunen for at sikre at vi udover de to træer ved broen også får etableret det store træ på torvet.

*Ulstrups historie og andre emner(SD).*
Møde vedr. Ferm er ikke indkaldt endnu. Der synes ikke at være historiske emner som kan bruges i forbindelse med videnformidling til trækstien vest for broen over Gudenåen.

*Supplerende skilte -  ”byporte”.(SD)*Fra møde med Kommunen og SD den 24.8.15:Kommunen kunne umiddelbart ikke se en ide i, at vi havde nogle sådanne.  Men det vil være op til os at fremkomme med forslag, hvis vi fortsat mener det er væsentligt. Så behandler de selvfølgelig sagen efter reglerne, men vi skal ikke forvente, at de vil anbefale det. På denne baggrund samt kommunens interesse i infoskilte, besluttede bestyrelsen at lægge denne sag i venteposition.

*Flytning af byskilte ved Teglværksvej – øst for Ulstrup(SD).*
Ved mødet d. 28.5.2015 med kommunen vedr. skilte, blev man opmærksom på, at der var to skilte som markerer indkørsel til Ulstrup. Ved mødet de 24.8.15 tog vi det op igen og resultatet er, at man vil drøfte med politiet om det hvide byskilt, som jo varsler 50 km/t. skal flyttes længere mod øst evt. helt før indkørslen til Produktionsskolen. Det kan være en god ide, da man kører ret stærkt ned ad bakken fra Vellev, samt at der jo er udkørselsvej også fra Gudenåparken. Så det kigger man på.

*Informationsskilte i Ulstrup(SD)*

Kommunen var ved mødet den 24.8.15, meget interesseret i at medvirke – også økonomisk – til at få sat gode informationsskilte op relevante steder i Ulstrup. Indhold skal orientere om væsentlige forhold i og omkring Ulstrup. Indhold kan være: lægehus, rekreative steder, p-pladser, Dannebrogspladsen, trækstien samt andre stier. Jeg gav udtryk for at vi i Lokalrådet gerne indgik i samarbejde om dette. Skiltene eller infotavler kan placeres følgende steder: før broen  ved det tidligere infoskilt, som SD tog ned i foråret, på Torvet, ved rastepladsen syd for Ulstrup. Samt selvfølgelig ved Dannebrogspladsen. Disse infotavler har således slet ikke noget med ”byport”skiltene at gøre. Bestyrelsen bakkede op om denne aktivitet. SD starter projekt op.

*Lokalpersoners ”overvågning” af områder, som kommunen har ansvaret for(SD)*

Ideen var, at vi måske kunne medvirke til at se efter om vedligeholdelse, som kommunen har ansvaret for – og som de udliciterer – også sker tilfredsstillende. Der kan være tale om vedligholdelse af grønne områder, stier samt veje. Indmelding kan så ske direkte til kommunens personer  eller til lokalrådet, som så videre informere. Ideen blev positivt modtaget og man vil tale med de relevante personer, som de kan se en ide idet. I paranters kan det bemærkes, at Ulstrup ikke er det sted, som man får flest henvendelser fra. Det kan der jo være flere årsager til. SD har nu spurgt til status som er: man ønsker ikke at lokale skal overvåge arbejde, som underleverandører udfører. Men kommunen ”tilbyder” at hvis man ser noget som ”undrer en” vedr. vedligehold eller mere akutte problemstillinger på grønne områder eller veje, så er man velkommen til at kontakte kommunen. Kontaktperson er Tommy Troelsen. SD kontakter Tommy Troelsen for at få kontaktdata, som vi kan benytte.

*Infostander MHC(MHC,HBL)*
MHC havde før bestyrelsesmødet udarbejdet forslag til metode, som jvnf. sidste bestyrelsesmøde, skulle afdække hvor stort et kendskab/betydning inforstanderen kunne tillægges. Spørgsmålet havde han drøftet med Jan fra Ondisplay. Jan kunne oplyse, at man i en by svarende til Ulstrup, med de nye teknologier havde anvendt et lidt andet koncept med stor succes. Det går i sin enkelthed ud på, at der evt. supplerende til en elektronisk inforstander som den i Ulstrup, placeres nogle mindre fjernsynslignende skærme på steder, hvor der færdes mange mennesker. Det har den effekt, at der læses mere med større informationsmodtagelse til følge. I Ulstrup kunne man tænke sig en skærm placeret f.eks. i Dagligbrugsen, evt. hos købmand Madsen, på biblioteket, i Hallen og lign. steder. Bestyrelsen syntes rigtig godt om ideen. Det besluttedes derfor indtil videre at skrinlægge aktiviteten med måling af benyttelsesgraden af infostanderen. MHC skulle gå videre med sagen og søge at etablere et beslutningsgrundlag vedr. økonomi, evt. målretning herunder deling af infoflow til de forskellige skærme. Det skal belyses så betids, at bestyrelsen kan træffe beslutning om man skal fortsætte med infostanderen et år til. SD tjekker opsigelsesvarsler vedr. forsikring og abonnement.

*Kontingent og henvendelse til virksomheder*
SD havde inden mødet modtaget respons fra et par stykker. Det blev besluttet, at skemaet vedr. området udenfor Ulstrup også gennemses og hvis man kender en virksomhed, som kunne tænkes at medvirke som støtte til Ulstrup Lokalråd, så anføres det samt, at man gerne vil kontakte virksomheden. SD modtager de reviderede lister og koordinere tiltaget. Det er tanken at processen skal være afsluttet inden primo november 2015. SD udfærdiger et udkast til ”talepapir”, som skal sikrer en koordineret signalgivning. Bestyrelsen godkender dette papir før processen kan gå i gang.

*Kommende bestyrelsessammensætning(alle)*
Bestyrelsen havde på sidste møde ønsket at rejse spørgsmålet om der var nogle – gerne unge mennesker – som kunne tænke sig at træde ind i bestyrelsen, idet Morten Dam har meget travlt med andre gøremål. (Det blev under mødet i dag nævnt, at HBL ønskede at udtræde ved næste generalforsamling). MHC nævnte at han havde drøftet det med en fem stykker. To havde vist interesse og ville lige tænke over det. MHC blev opfordret til at de evt. kontakter formanden for en drøftelse også af hensyn til planlægning af den kommende generalforsamling.

*Dansk Flygtningenævn*SD var blevet ringet op af Dansk Flygtningehjælp med opfordring til at deltage i landsindsamlingen 8. nov. 2015. SD havde anmodet om at blive sat i kontakt med den person, som evt. koordinerer denne aktivitet for Ulstrupområdet. SD har derfor mailet til vedkommende Torkild Forman . Han har svaret at han gerne vil samarbejde og gerne benytte muligheden for at få info på stander, hjemmeside og evt. facebook, når det bliver aktuelt. SD har kontakten.

1. Eventuelt.
a. SD sender billeder af bestyrelsesmedlemmer til MHC, som sætter det på hjemmesiden.

b. Der bliver muligvis afsat midler i 2016 til en forundersøgelse for renovering/ombygning af broen over Gudenåen. Siderne skal fjernes så der sikres et åbent vue mod Dannebrogspladsen mod øst og trækstien mod vest.

c. MR orienterede om kontakten med spejderne: Infostanderen signalerer at Ulstrup er fremtidsorienteret. Men hvad der står på skærmen er mere usikkert. Se evt. under pkt. 5.

Planlægning med tænding af julebelysning gennemføres. Det blev foreslået at SD i år holder åbningstalen og tænder juletræet.
Man gav også udtryk for at Ulstrup Lokalråd ikke var så synligt, hvad sker der?. Vi arbejder selv med dette spørgsmål. Bl.a. kunne vi tage opstilling ved Dagligbrugsen under overskiften:. Kender du lokalrådet og hvad vi laver? Dette skal vi have drøftet snarest. Alle i bestyrelsen er velkommen til at komme med forslag. SD er ansvarlig. Vedr. julebelysning henvises til pkt. 5.
Kontakten til Spejdergruppen er Jenni Christiansen. SD tager kontakt for drøftelse og planlægning.
2. Dato for næste møde.
Tirsdag den 24.11. 2015 kl.19.30 hos Søren Dalby, Sofienlundparken 28, 8860 Ulstrup.

Godkendt 24.11.2015,

\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

Søren Dalby Marianne Rigtrup Lasse Schurmann

\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

Lars H. Storgaard Morten Hvidtfeldt Christensen Henrik Berg Laustsen